Diari Oficial de la Generalitat Valenciana


Sumari del DOGV 7355, del 08-09-2014 (2014/8145)

DECRET 144/2014, de 5 de setembre, del Consell, pel qual cessen i es nomena dos membres del Consell de Liquidació de l'entitat pública Radiotelevisió Valenciana.
-----------------------------------------------------------------------------------------------------------------------------------------------------------------

### Dades del document

Número de DOGV
:   7355

Data del DOGV
:   08-09-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/8145


Data del document
:   05-09-2014

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 144/2014, de 5 de setembre, del Consell, pel qual cessen i es nomena dos membres del Consell de Liquidació de l'entitat pública Radiotelevisió Valenciana. [2014/8145]  
La disposició transitòria primera de la Llei 3/2012, de 20 de juliol, de la Generalitat, d'Estatut de Radiotelevisió Valenciana, va establir, en el seu apartat 1, que Radiotelevisió Valenciana, SA, es constituiria per mitjà de la fusió, per absorció o per constitució d'una nova societat, de Televisió Autonòmica Valenciana, SA, i Radio Autonomia Valenciana, SA, assenyalant en la seua disposició transitòria segona que una vegada produïda la fusió d'ambdós mercantils, l'entitat pública Radiotelevisió Valenciana entraria en estat de dissolució-liquidació, i hauria de procedir a la conclusió ordenada de totes aquelles relacions jurídiques que estigueren pendents en la data d'entrar en estat de dissolució, així com a la liquidació, alienació i extinció, segons corresponguera, dels béns, drets i obligacions que integraren el seu patrimoni. Amb este fi, l'apartat 2 de la disposició transitòria segona de la llei preveia la constitució d'un Consell de Liquidació de l'ens, integrat per tres membres nomenats i cessats pel Consell, el qual assumiria la gestió, direcció i representació de l'entitat pública en liquidació.  
  
A estos efectes, pel Decret 46/2013, de 28 de març, el Consell va nomenar, en compliment del que establix la disposició transitòria segona de la Llei 3/2012, de 20 de juliol, de la Generalitat, d'Estatut de Radiotelevisió Valenciana, Antonio Hervás García, Carlos F. Cervantes Lozano i Pau Pérez Blay com a membres del Consell de Liquidació de l'entitat pública Radiotelevisió Valenciana, fins a la liquidació definitiva i extinció de la mencionada entitat pública.  
En data 4 de setembre de 2014 ha tingut entrada en la Conselleria de Presidència i Agricultura, Pesca, Alimentació i Aigua un escrit firmat per Antonio Hervás García i per Pau Pérez Blay, presentant la seua dimissió com a membres del Consell de Liquidació de l'entitat pública Radiotelevisió Valenciana, amb efectes del dia 5 de setembre de 2014.  
  
Atés que, en data de hui, no s'ha produït encara la liquidació definitiva i extinció de l'entitat pública Radiotelevisió Valenciana, és procedent el nomenament d'altres persones com a membres del Consell de Liquidació de l'esmentada entitat, que succeïsquen les anteriors en la comesa que tenien encomanada.  
Per tot això, a proposta del president de la Generalitat i amb la deliberació prèvia del Consell, en la reunió del dia 5 de setembre de 2014,  
  
  
DECRETE  
  
Primer  
El cessament, a petició pròpia, d'Antonio Hervás García i Pau Pérez Blay com a membres del Consell de Liquidació de l'entitat pública Radiotelevisió Valenciana, agraint-los els servicis prestats.  
  
Segon  
Nomenar Carlos Pérez-Marsá Vallbona i José Vicente Hernández Pons com a membres del Consell de Liquidació de l'entitat pública Radiotelevisió Valenciana, fins a la liquidació definitiva i extinció de la mencionada entitat pública.  
  
Cheste, 5 de setembre de 2014  
  
El president de la Generalitat,  
ALBERTO FABRA PART